CELEX: 62017TN0623
Language: sk
Date: 2017-09-11 00:00:00
Title: Vec T-623/17: Žaloba podaná 11. septembra 2017 – Previsión Sanitaria Nacional, PSN, Mutua de Seguros y Reaseguros a Prima Fija/Jednotná rada pre riešenie krízových situácií

18.12.2017   
            
            
               SK
            
            
               Úradný vestník Európskej únie
            
            
               C 437/32
            
         Žaloba podaná 11. septembra 2017 – Previsión Sanitaria Nacional, PSN, Mutua de Seguros y Reaseguros a Prima Fija/Jednotná rada pre riešenie krízových situácií
   (Vec T-623/17)
   (2017/C 437/39)
   Jazyk konania: španielčina
   
      Účastníci konania
   
   
      Žalobkyňa: Previsión Sanitaria Nacional, PSN, Mutua de Seguros y Reaseguros a Prima Fija (Madrid, Španielsko) (v zastúpení: R. Ariño Sánchez, advokát)
   
      Žalovaná: Jednotná rada pre riešenie krízových situácií
   
      Návrhy
   
   Žalobkyňa navrhuje, aby Všeobecný súd:
   
               —
            
            
               zrušil napadnuté rozhodnutie,
            
         
               —
            
            
               v každom prípade uložil povinnosť vyhlásiť verejné obstarávanie na konečné oceňovanie a na oceňovanie, na ktoré odkazuje článok 20 ods. 16 a 19 nariadenia 806/2014, ktoré vykoná subjekt otvorený hospodárskej súťaži, v ktorom nesmie pôsobiť nezávislý expert, ktorý už vykonal predbežné ocenenie banky, a priznal osobám poškodeným pôvodným rozhodnutím právo byť vypočutí a posteriori v postupe oceňovania, umožnil im prístup k celému správnemu postupu a priznal im právo na vyššiu protihodnotu, ktorá môže vyplynúť a posteriori, a ktorú bude musieť zaplatiť úspešný uchádzač [Banco de Santander] alebo subsidiárne Jednotná rada pre riešenie krízových situácií,
            
         
               —
            
            
               nezávisle od návrhu v odseku 2 a subsidiárne k návrhu v odseku 1, uložil Jednotnej rade pre riešenie krízových situácií, aby zaplatila spoločnosti PSN sumu 276 201,42 eura zvýšenú o zákonné úroky splatné odo dňa podania tejto žaloby.
            
         
      Dôvody a hlavné tvrdenia
   
   Dôvody a hlavné tvrdenia v tejto veci sú podobné dôvodom a hlavným tvrdeniam uvedeným vo veciach T-478/17, Mutualidad de la Abogacía a Hermandad Nacional de Arquitectos Superiores y Químicos/Jednotná rada pre riešenie krízových situácií, T-481/17, Fundación Tatiana Pérez de Guzmán y Bueno a SFL/Jednotná rada pre riešenie krízových situácií, T-482/17, Comercial Vascongada Recalde/Komisia a Jednotná rada pre riešenie krízových situácií, T-483/17, García Suárez a i./Komisia a Jednotná rada pre riešenie krízových situácií, T-484/17, Fidesban a i./Jednotná rada pre riešenie krízových situácií, T-497/17, Sáchez del Valle a Calatrava Real State 2015/Komisia a Jednotná rada pre riešenie krízových situácií, a T-498/17, Pablo Álvarez de Linera Granda/Komisia a Jednotná rada pre riešenie krízových situácií.